sugetablet
Sugetablet, lægemiddelform til behandling af lidelser i mundhulen. Lægemidler kan også indgives i munden i form af en resoriblet; lægemidlet absorberes hurtigt gennem slimhinden med virkning andetsteds i kroppen. Fx placeres en resoriblet med nitroglycerin under tungen eller mellem tænderne og kindens inderside som hurtigtvirkende behandling af hjertesmerter (angina pectoris).